৩০ অক্টোবর, বিবিসি : পূর্ব আফ্রিকার দেশ তাঞ্জানিয়ার জাঞ্জিবারের সাদা বালুর সমুদ্র তীর পর্যটকদের কাছে এক বড় আকর্ষণ। কিন্তু প্রতিদিন যখন সাগরে ভাটার টান ধরে, পর্যটকরা তাদের হোটেলে ফিরতে থাকেন। তখন লাঠি আর বর্শা হাতে একদল মানুষকে দেখা যায় সাগর তীরের হাঁটু পানি ভেঙে এগিয়ে চলছেন।তানজানিয়ায় সবচেয়ে উপাদেয় খাবার অক্টোপাসের সন্ধানে বেরিযেেছ তারা। ভাটার সময় একজন অক্টোপাস শিকারি তার বর্শায় গাঁথতে পারেন ১০টি পর্যন্ত অক্টোপাস। এসব অক্টোপাস থাকে সাগর তীরের বড় বড় পাথর, প্রবাল আর লতাগুল্মের ফাঁকে।